Wano we twesanganga naye buli lunaku nga musenera amazzi naye nga simugambangako kigambo kyonna nti mwagala.
Ebiseera ebyo nnali nkola wa mugagga era nga nnina enkoko ze nnunda nga zibiika amagi ge twatundanga buli lunaku era nga nze ngabala.
Olumu nawandiika akabaluwa ne nkasuula mu kkubo nga ndowooza nti anaakalaba ng’ ayitawo naye teyasooka kukalabirawo era oluvannyuma ennyo ng’ajja okusena amazzi yakalonda.
Nnali mpandiiseeko amannya gange n’agage nga mutegeeza nga bwe mwagala ennyo.
Omuwala ono yajja n’abimbuuza oba akabaluwa kano nkamanyiiko nze ne mbyegaana kubanga nnali ntegedde nti tekimusanyusizza naye oluvannyuma nakkiriza era ne mmusaba ansonyiwe.
Yansonyiwa naye n’annenya lwaki nnali nkoze ekintu bwekiti era nti ssinga abeewaabwe bakalabye byandibadde bizibu gy’ali.
Twayagalana okumala akaseera, omuwala ono n’atandika n’okujjanga ewaffe era wano baaba bwe yakimanya n’amuyombesa nnyo naye oluvannyuma n’amwesonyiwa.
Ekyasinga okuntabula ku muwala ono kwe kutandika okuwulira ebigambo nti yali ayagala mukwano gwange ne sisooka kukkiriza naye namala ne mbeekwatira.
Omuwala ono mu kifo ky’ensonyi ye yasunguwala busunguwazi nange ne mmwesonyiwa. Wabula omuwala ono yalaba mmuviriddeko ddala yasalawo okulemeranga ku ssimu yange ng’ akuba naye nze nga sigikwata era kino kyampaliriza n’okusuula layini yange era ne ngifi isiza ddala.
Yatuuka ekiseera nga takyampuliza n’anvaako olwo nange ne muwona.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn